Тым выхаванцам, якія маюць схільнасць да сельскагаспадарчых работ, таксама даецца магчымасць праявіць сябе: яны даглядаюць вялікі школьны сад, працуюць у цяпліцах і на ферме. (Так, у школы-інтэрната ёсць свая ферма, пабудаваная за сродкі, заробленыя дзецьмі. — Заўв. аўт.) Дырэктар установы перакананы, што з тых дзяцей, якія працуюць на падсобнай гаспадарцы, як мінімум 10% стануць выдатнымі гаспадарамі. А гэта, пагадзіцеся, нядрэнны вынік!